**Indtryk fra vores besøg hos Rostocker Seehunde i anledningen af den 9. Warnemünder Wintervergnügen**

**”Så er vi alle tre enige i, at vi har haft en rigtig god weekend med vores Seehunde - igen i år”**  
  
En af vores største glæder har været at opleve, at vores venskabsbånd bliver stærkere og stærkere fra gang til gang. Og at nu er broen bygget imellem Seehunde og Vinterbadernetværk i Guldborgsund. Og nu kommer vi ikke længere blot for at bade – det elsker vi jo alle lige meget – nej, nu kommer vi også for at gense gode venner! Vi har længe været dus. Det er dejligt at blive hilst velkommen og genkendt.

**Gensynsglæden er stor og ægte og vi deler madpakke.**

Erik kunne glæde sig over stor hjælp med transport af hans bagage.

Det er dejligt at vi genkender hinanden nu, tør sige noget til hinanden, på gebrokken tysk, engelsk eller med fagter og gebærder.

Vi følte os som en del af “Familien Issvømmere”. Vi deler al vores medbragte med hinanden efter bad f.eks.: Glühwein, ingefær te, hjemmebag, chokolade og slåen likør bl.a.. Det varmer og smager godt!

**Koncert og gode samtaler**

Vi fik også del i det kulturelle liv ved at høre en del af en livekoncert med et musik med nogle år på bagen.

Det gode venskab udmøntede sig også ved samtaler i saunaområdet på A-JA Resort ( Wellness området) som vi fik adgang til efter Fastelavnsoptog og isbadningen om lørdagen.

 Vi har allerede fået invitationer til både Abbaden i slutning af april og til Rostocks dobbeltjubilæum i juni, så vi kommer tilbage snart – og vi glæder os til det!

**Vi skal mødes til verdensmesterskab i issvømning i Tallinn**

Vi har sågar aftalt at mødes i Tallinn: de er 7 og vi et 6 som skal deltage i Verdensmesterskab i issvømning. Det er dejligt at mærke lysten og interessen i at se hinanden derovre og være sammen i ”udenlandsk vand”.

Vi kender jo hinanden!  
  
Så herfra en stor hurra for vores venskab som udvikler sig stille og rolig over vandet og over sproget!  
  
Tak til Volker og Adolf for at hente og bringe os fra og til færgen. Det kalder vi en smuk venskabsgestus

Karen, Erik og Anne